Pielikums Nr.1

25.03.2025.

**Tehniskā specifikācija**

**Elektrostatisko filtru (2gab.) apkalpošanu katlu mājā Talsu ielā 69, Ventspilī.**

1. **Apraksts:**

Lai nodrošinātu nepārtrauktu tehnoloģisko iekārtu darbību ir nepieciešams veikt šķeldas katlu “BFB” Nr.1 un Nr.2 ECOPLANT BETH 300/2F – 3x4.5 – 10 elektrostatisko filtru (2gab) profilaktiskos apkopes darbus katlu mājā (k/m) Talsu ielā 69, Ventspilī.

1. **Darbu apjoms:** Veikt tabulā Nr.1 norādīto elektrostatisko filtru (2gab.) profilaktiskos apkopes darbus k/m Talsu ielā 69, Ventspilī:

TabulaNr.1

|  |  |  |  |
| --- | --- | --- | --- |
| **N.p.k.** | **Materiālu, darbu nosaukums** | **Mērv.** | **Daudz.** |
|  | K/m Talsu iela 69 esošo ECOPLANT BETH 300/2F – 3x4.5 – 10 elektrostatisko filtru (2 gab.) apkopes darbi |  |  |
| 1. | Elektrisko un mehānisko komponentu inspekcija. Spriegums, strāva, dzirksteļizlāde | kompl. | 2 |
| 2. | Iestatījumu pārbaude un regulēšana. Darbības pārbaude. | kompl. | 2 |
| 3. | Blīvējuma pārbaude (gaisa iesūkšana), gultņu pārbaude | kompl. | 2 |
| 4. | Atvērt visas lūkas, pārbaudīt lūku hermētiskumu, pārbaudīt elektrodu izvietojumu, atstarpes starp elektrodiem, pārbaudīt vai nav korozijas pazīmes, pārbaudīt vai elektrodi un citas elektroiekārtas nav bojātas. Veikt visu skrūvju pievilkšanu. | kompl. | 2 |
| 5. | Iekšējo virsmu tīrīšanu | kompl. | 2 |
| 6. | Pārbaudīt vai nav deformācija sietu plāksnēm. Pārbaudīt vai nav nolūzušas vadotņu lāpstiņas un atdalošās plāksnes. | kompl. | 2 |
| 7. | Pārbaudīt vai nav plaisu materiālu noguruma dēļ. | kompl. | 2 |
| 8. | Novērtēt uz savākšanas plāksnēm uzstādītās trieciensijas deformāciju. | kompl. | 2 |
| 9. | Kopējā pārbaude: pārbaudīt gultņus, blīves, ierīces darbu tukšgaitā. Nomainīt gultņus, ja nepieciešams (nepieciešamības gadījumā gultņus nodrošina Pasūtītājs). | kompl. | 2 |
| 10. | Pārbaudīt gliemežtransportiera darbību tukšgaitā. Pārbaudīt metinājuma šuves, lāpstiņu nodilumu. Pārbaudīt gliemežpārvada gala ass gultņus vai nav blakus skaņas. | kompl. | 2 |
| 11. | Pārbaudīt transformatoru savienojumus. Veikt transformatoru ārējo vizuālo pārbaudi. | kompl. | 2 |
| 12. | Veikt sildītāju apskati, putekļu tīrīšanu. | kompl. | 2 |
| 13. | Atvērt izolatoru vākus. Veikt vizuālu porcelāna izolatoru apskati (plaisas), putekļu tīrīšanu. | kompl. | 2 |
| 14. | Pārbaudīt vai izolatori nav ieplaisājuši, netrūkst to detaļas, vai ir hermētiski, vai izolatoru iekšpusē nav noplūžu pēdas. | kompl. | 2 |
| 15. | Veikt izolatoru blīvējumu remontu (4 gab.), demontējot izolatoru augšējo izolāciju un aizsargkasti. Ja tiek konstatētas blīvējuma nepilnības, veikt izolatoru blīvējuma nomaiņu starp ESF korpusu un izolatoriem. | kompl. | 2 |
| 16. | Pārbaudīt vai tapas un savienojošās uzmavas nav nodilušas. Pārbaudīt vai strāvas noplūdes dēļ nav sabojājušies izolatori. Pārbaudīt vai nav salauzti savienojumi starp izolatoriem un tērauda palīgierīcēm. | kompl. | 2 |
| 17. | Veikt elektrostatisko filtru (ESF) zemējuma iekārtu savienojumu vizuālo pārbaudi | kompl. | 2 |
| 18. | Veikt visu lūku aizvēršanu un ESF darbības pārbaudi pēc apkopes darbu veikšanas | kompl. | 2 |

* 1. Tehniskās apkalpošanas darbos jābūt iekļautiem visiem to veikšanai nepieciešamajiem materiāliem kā arī iekārtām, ieskaitot transporta un uzturēšanās izmaksām;
  2. Visus servisa apkopes darbus veikt saskaņā ar iekārtu ražotāja norādījumiem, instrukcijām un rekomendācijām;
  3. Iekārtu apkopes darbus k/m Talsu ielā 69, Ventspilī paredzēt divos etapos, laika periodā no 01.05. līdz 29.08.2025.g. iepriekš saskaņojot ar Pasūtītāju:
     1. Šķeldas katla “BFB” Nr.1 ESF profilaktiskie apkopes darbi – 1. etaps;
     2. Šķeldas katla “BFB” Nr.2 ESF profilaktiskie apkopes darbi – 2. etaps;
  4. Plānojot darbus, jāņem vērā, ka pēc pirmā ESF apkopes darbu veikšanas, nepieciešamas vismaz 4 diennaktis, lai apkopes darbus varētu veikt otrajam ESF;
  5. Sastādīt aktu (datorrakstā) par veiktajiem tehniskās apkalpošanas darbiem, kurā ietver arī rekomendācijas un iekārtu tehniskā stāvokļa novērtējumu;
  6. Sniegt Pasūtītājam konsultācijas un tehnisko atbalstu;
  7. Ja iekārtu apkalpošanas darbu laikā tiek konstatēti defekti, kuru rezultātā ir nepieciešamība veikt tiem neplānotus remonta darbus, Izpildītājs nekavējoties informē par to Pasūtītāju, sastāda un saskaņo ar Pasūtītāju remontu darbu veikšanas tāmi, kurā norāda iekārtu remonta izmaksas, atsevišķi norādot darba un izmantoto materiālu vai maināmo iekārtu (detaļu) izmaksas;
  8. Iekārtu remonta darbu izmaksas nav jāiekļauj tehniskās apkalpošanas darbu izmaksās. Remonta darbu laiks un apmaksas kārtība tiek saskaņota ar Pasūtītāju atsevišķi – Izpildītājam piedāvājumā norādot servisa un automātikas speciālistu vien a cilvēka stundu izmaksas darba dienu laikā + transporta izmaksas;
  9. Lai detalizētāk un precīzāk varētu sagatavot piedāvājumu, kā arī lai nerastos pārpratumi un interpretācijas, Pretendentam tiek rekomendēts plānoto darbu apjomu precizēt uz vietas k/m Talsu ielā 69, Ventspilī, uz vietas pie ražošanas daļas vadītāja vietnieka A.Pētersona m.t.29806020.

1. **Prasības**

Garantijas termiņš – līdz nākamajai apkopes reizei (ne mazāk kā 12 mēneši).

1. **Prasības Pretendentiem:**
   1. Apliecinājums, ka Pretendents un tā personāls ir tiesīgs veikt punktā Nr.1 aprakstītos darbus;
   2. Apliecinājums, ka Pretendenta apkalpošanas darbu veikšanai izmantotie materiāli atbilst iekārtu ražotāja rekomendācijām un prasībām ;
   3. Apliecinājums, ka Pretendents apkalpošanas darbus veiks saskaņā ar tehniskās specifikācijas prasībām un iekārtu ražotāja norādījumiem, instrukcijām un rekomendācijām;
   4. Pēdējo 3 gadu laikā ir veicis iepriekš minētos darbus vismaz 2 objektos (norādīt objekta nosaukumu, atrašanās vietu un kontaktpersonu).
2. **Iesniedzamie dokumenti:**
   1. Pretendenta pieteikums, kurā ietvertas visas punktu Nr.1, Nr.2, Nr.3 un Nr.4, kā arī to apakšpunktu prasībām un informāciju;
   2. Pretendenta cenu aptaujas dokumenti jāparaksta paraksttiesīgai personai.

Papildinformācija – Enerģētiķis E.Bormanis, tālr. 26555263.

Piedāvājumu Cenu aptaujai var iesūtīt pa pastu ar piegādi Talsu ielā 84, Ventspilī, LV 3602 vai pa e-pastu: [iepirkumi.vsiltums@ventspils.lv](mailto:iepirkumi.vsiltums@ventspils.lv) (ieskenēts piedāvājums).

Cenu aptaujas vērtēšanas kritērijs – zemākā cena.

Cenu aptaujas piedāvājumu iesniegšanas termiņš līdz **2025.gada 08. aprīļa plkst. 10:00**.

Ražošanas daļas vadītāja vietnieks A.Pētersons